Osnovna šola Šmarjeta

Šmarjeta 1

8220 Šmarješke Toplice

Datum: 20. 9. 2017

Številka:

V skladu s 13. in 14. členom Pravilnika o subvencioniranju šole v naravi učencev v osnovnih šolah (Ur. list RS št. 34/2004) Osnovna šola Šmarjeta, Šmarjeta 1, Šmarješke Toplice (v nadaljevanju šola) določa naslednje

**KRITERIJE ZA DODELITEV SREDSTEV ZA SUBVENCIONIRANJE ŠOLE V NARAVI**

1. **člen (vsebina pravil)**

Ta pravila določajo podrobnejše kriterije za ugotavljanje upravičenosti in postopek dodelitve sredstev za subvencioniranje šole v naravi za učence OŠ Šmarjeta, ki zaradi socialnega položaja le-te ne zmorejo plačati v celoti.

1. **člen (šola v naravi)**

Šola v naravi pomeni organizirano obliko vzgojno - izobraževalnega dela, ki sodi v razširjeni program osnovne šole in poteka strnjeno več dni v času pouka ter se izvaja izven prostora šole.

1. **člen (zagotavljanje sredstev)**

Šola vsako leto razdeli sredstva, ki jih pridobi iz državnega proračuna za sofinanciranje šole v naravi ene generacije ter druga sredstva, ki so pridobljena za subvencioniranje šole v naravi za učence, ki zaradi socialnega položaja ali drugih specifik v družini ne zmorejo v celoti plačati prispevka za šolo v naravi.

Višino prispevka na posameznega učenca za vsako posamezno izvedbo šole v naravi in višino subvencije za posameznega učenca za subvencioniranje šole v naravi določi šola vsako šolsko leto glede na vsebino in obseg sredstev za ta namen.

1. **člen (vloge)**

Za subvencioniranje šole v naravi za učenca lahko zaprosijo njegovi starši oz. zakoniti zastopniki na obrazcu "Vloga za dodelitev sredstev za subvencioniranje šole v naravi" (v nadaljevanju vloga), ki ga dobijo pred izvedbo šole v naravi pri razredniku oziroma šolski svetovalni službi. Izpolnjeno vlogo s priloženimi dokazili oddajo razredniku oziroma svetovalni službi v roku, ki ga določi šola. Če pride do sprememb v dohodkih družine, lahko starši vloge oddajo tudi kasneje, vendar pred izvedbo šole v naravi. Nepopolne vloge komisija zavrne oz. pozove starše, da jih dopolnijo.

1. **člen (komisija)**

Pisne vloge staršev obravnava komisija, ki jo imenuje ravnatelj. Popolne vloge pregleda in jih razvrsti glede na sprejete kriterije iz 6. člena teh pravil ter odloči o upravičenosti do subvencije.

1. **člen (kriteriji za dodelitev sredstev)**

Šola pri določitvi višine sredstev za subvencioniranje šole v naravi učencem, upošteva naslednje podrobnejše kriterije, ki jih komisija pretvori v točke. Večje število točk pomeni večjo upravičenost do subvencije.

|  |  |  |
| --- | --- | --- |
| **Kriterij** | **Lestvica** | **Št. točk** |
| **Prejemanje denarne socialne pomoči** | DA | 1 |
| **Višina povprečnega mesečnega dohodka na družinskega člana,** ugotovljenega v odločbi o otroškem dodatku | 1. skupina (do 18, 00 %) 2. skupina (od 18,01 % do 30,00 %) 3. skupina (od 30,01 % do 36,00 %) 4. skupina (od 36,01 % do 42,00 %) | 12  10  8  6 |
| **Brezposelnost** | * obeh staršev * enega starša | 4  2 |
| **Število otrok v družini** | * en otrok * dva otroka * trije otroci in več | 1  2  3 |
| **Enoroditeljska družina** (otrok dejansko živi samo z enim od staršev, ali samo z mamo ali samo z očetom) | DA | 2 |
| **Izjemne posebnosti v družini** (socialna problematika, zdravstveni razlogi, več otrok v družini v istem šolskem letu v ŠVN, prometna ali naravna nesreča …) | Po strokovni presoji šolskega svetovalnega delavca | 0 - 10 |

1. **člen (odločanje o upravičenosti)**

Komisija sešteje točke za vsakega udeleženca in razvrsti upravičence v lestvico od največ do najmanj doseženih točk. Šola sredstva, ki so v posameznem šolskem letu na voljo za subvencioniranje ŠVN razdeli tako, da prosilcem z najvišjim številom točk glede na kriterije iz 6. člena dodeli najvišje subvencije, ostalim pa v okviru razpoložljivih sredstev, po strokovni presoji odloči o nižji subvenciji. Odločitev šola pisno sporoči staršem v roku 30 dni od prejema vloge.

1. **člen (seznanjanje staršev)**

Šola staršem vroči odločbo z obrazložitvijo o upravičenosti ali neupravičenosti učenca do subvencioniranja šole v naravi.

1. **člen (varstvo pravic)**

Starši ali zakoniti zastopniki učenca lahko podajo pisni ugovor v roku 8 dni po prejemu odločbe v zvezi z višino subvencije ali na zavrnitev vloge za subvencijo za šolo v naravi. O pritožbi odloči pritožbena komisija. Komisija odloči v roku 20 dni od dneva prejema odločbe.

1. **člen (veljavnost pravil)**

Ta pravila začnejo veljati po sprejetju na svetu zavoda po predhodni pridobitvi mnenja sveta staršev. Kriteriji za dodelitev sredstev za subvencioniranje šole v naravi se objavijo na šolski spletni strani.

1. **člen**

Z dnem objave teh Kriterijev za dodelitev sredstev za subvencioniranje šole v naravi prenehajo veljati Kriteriji za dodelitev sredstev za subvencioniranje šole v naravi, ki so bili sprejeti septembra 2008.

Mnenje sveta staršev pridobljeno dne:

Sprejeto na svetu zavoda dne:

Predsednik sveta zavoda:

Andrej Kovačič